કશિશ ચા સાથે બેડરૃમમાં આવી. સાથે કૌશલને ભાવતાં મલ્ટિગ્રેન બટર ટોસ્ટ હતા. એણે સોફા સાથેના સર્વિંગ ટેબલ પર ટ્રે મૂકીને સૂતેલા કૌશલ તરફ નજર ફેરવી. કેટલો સોહામણો લાગે છે. જિમમાં વર્કઆઉટ કરીને કસાયેલું શરીર, એણે પહેરેલી શોટ્ર્સમાંથી દેખાતું હતું. સહેજ શ્યામ પણ નમણો કૌશલ જો એની હાઈટને બાદ કરતો તો કોઈ પણ સ્ત્રીને અપીલ કરે તેટલો હેન્ડસમ હતો. જોકે, પાંચ ફિટ સાત ઇંચ હાઈટ એટલી ઓછી પણ ન કહેવાય, પણ કશિશને હાઈહિલ શૂઝ પહેરવાનો બહુ શોખ હતો, પણ એ બંનેની હાઈટમાં માત્ર બે ઇંચનો ફેર હતો એટલે લગ્ન પછી એણે પહેરવાનું બધં કર્યું અને કૌશલે સાચું કારણ જાણ્યું એટલે એને કહ્યું હતું,